Document ID: 32013R1215

KOMISJONI RAKENDUSMÄÄRUS (EL) nr 1215/2013,
28. november 2013,
millega muudetakse nõukogu määrust (EÜ) nr 32/2000 seoses liidu tariifikvootide pikendamisega džuudist ja kookoskiust toodete suhtes
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 17. detsembri 1999. aasta määrust (EÜ) nr 32/2000 (millega avatakse GATTiga seotud ühenduse tariifikvoodid ja teatavad muud ühenduse tariifikvoodid, sätestatakse nende haldamine, kehtestatakse üksikasjalikud sätted nende kvootide muutmiseks või kohandamiseks ning tunnistatakse kehtetuks nõukogu määrus (EÜ) nr 1808/95), (1) eelkõige selle artikli 9 lõike 1 punkti b teist taanet,
ning arvestades järgmist:
(1)
ÜRO kaubandus- ja arengukonverentsil tehtud pakkumise kohaselt ning vastavalt üldiste soodustuste kavale kehtestas Euroopa Liit 1971. aastal teatavatest arengumaadest pärit džuudist ja kookoskiust toodetele tariifsed soodustused. Kõnealused soodustused tähendasid ühise tollitariifistiku maksumäärade järkjärgulist vähendamist ja kõnealuste maksumäärade täielikku peatamist ajavahemikul 1978. aastast kuni 31. detsembrini 1994.
(2)
Pärast üldiste soodustuste kava jõustumist 1995. aastal avas liit lisaks üldisele tolli- ja kaubanduskokkuleppele (GATT) autonoomsed nullmääraga liidu tariifikvoodid teatavas koguses džuudist ja kookoskiust toodete suhtes. Kõnealustele toodetele määruse (EÜ) nr 32/2000 kohaselt avatud tariifikvoote pikendati komisjoni rakendusmäärusega (EL) nr 17/2012 (2) kuni 31. detsembrini 2013.
(3)
Kuna vastavalt Euroopa Parlamendi ja nõukogu määrusele (EL) nr 978/2012 (3) kohaldatakse uut üldiste soodustuste kava alates 1. jaanuarist 2014 kuni 31. detsembrini 2023, tuleks džuudist ja kookoskiust toodete suhtes kehtivat tariifikvootide korda vastavalt pikendada.
(4)
Määrust (EÜ) nr 32/2000 tuleks seepärast vastavalt muuta.
(5)
Käesoleva määrusega ettenähtud meetmed on kooskõlas tolliseadustiku komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 32/2000 III lisa tabeli viiendat veergu („Kvoodi kehtivusaeg”) muudetakse järgmiselt:
1)
kandes järjekorranumbriga 09.0107 asendatakse tekst järgmisega:
„Alates iga aasta 1. jaanuarist kuni 31. detsembrini, kuni 31. detsembrini 2023”;
2)
kandes järjekorranumbriga 09.0109 asendatakse tekst järgmisega:
„Alates iga aasta 1. jaanuarist kuni 31. detsembrini, kuni 31. detsembrini 2023”;
3)
kandes järjekorranumbriga 09.0111 asendatakse tekst järgmisega:
„Alates iga aasta 1. jaanuarist kuni 31. detsembrini, kuni 31. detsembrini 2023”.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Seda kohaldatakse alates 1. jaanuarist 2014.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 28. november 2013

Labels: 3
17
1